Inpormaceja presei

Atdora pazīduošonys teleponu „Latgolys radejis“ atspaidam

Rudzātūs, 2009 gods pebraļa 26 dīnā

Latgolys radejis atspaida bīdreiba „LR“ daregistriejusi telepona numeri latgaliskuos „Latgolys radejis“ atjaunuošonys atspaidam.

Latgolys radejis atspaida bīdreiba „LR“ irā daregistriejusi telepona numeri latgaliskuos „Latgolys radejis“ atjaunuošonys atspaidam. Pazvonūt pa numeram 90006884, zvaneituojs pazīdoj radejai vīnu latu.
Kai zynoms, 2009 gods janvara mienesī nalykumeiga puordūšonys darejuma rezuļtatā kontroli par „Latgolys radeji“ puorjēme ar Daugpiļs radejis staņceji „Alisa+“ sasīti cylvāki i tān juos eterā skaņ Krīvejis radejis staņceja „Love Radio“, a „Latgolys radeja“ cikom kas skaņ toļkin automatiskā režimā škārsteiklā. Darejums irā apstreidāts i agruok voi vāluok tiks pīzeits par nalykumeigu. Tūlaik pa pyrmpierkšonys tīseibom car tānejim mozuma dalinīkim bīdreiba planavoj atpierkt  SIA dalis, tai garantejūt ļaudeibys pīsadaleišonu „Latgolys radejis“ dorbā. Kū vaira bīdreibā byus bīdru i kū vaira jei turēs naudys, tū radeja byus naatkareiguoka nu cytu investoru.
Jau ziņuots, ka bīdreibai var pazīduot ari ar banka puorvadumu. Konta numers irā LV62LHZB1000164129001, bīdreiba "LR", reg. Nr. 40008098542. Nūruode - «Latgolys radejis atspaidam».
Inpormaceja par īstuošonu bīdreibā atrūnama „Latgolys radejis“ i bīdreibys „LR“ sātys lopā: http://lr.lv/
Bīdreibys voldā irā Aņss Ataols Bierzeņš, Agris Bitāns, Anne Rancāne, Guņts Rasims i Imants Slišāns.

A. Bierzeņš, bīdreibys „LR“ volda prīšksādātuojs,
SIA „MG Latgolas Bolss“ dalinīks

Informācija presei

Atver ziedojumu tālruni „Latgolys radejis“ atbalstam

Rudzātos, 2009. gada 26. februārī

Latgales radio atbalsta biedrība „LR“ piereģistrējusi tālruņa numuru latgaliskās „Latgolys radejis“ atjaunošanas atbalstam.

Latgales radio atbalsta biedrība „LR“ ir piereģistrējusi tālruņa numuru latgaliskās „Latgolys radejis“ atjaunošanas atbalstam. Piezvanot uz numuru 90006884, zvanītājs ziedo radio vienu latu.
Kā zināms, 2009. gada janvārī nelikumīga pārdošanas darījuma rezultātā kontroli pār „Latgolys radeji“ pārņēma ar Daugavpils radiostaciju „Alise+“ saistīti cilvēki un šobrīd tās ēterā skan Krievijis radiostacija „Love Radio“, bet „Latgolys radeja“ pagaidām skan tikai automātiskā režīmā starptīklā. Darījums ir apstrīdēts un agrāk vai vēlāk tiks atzīts par nelikumīgu. Tad, izmantojot tagadējo mazākuma dalībnieku pirmpirkšanas tiesības, biedrība caur tiem iegādāsies SIA daļas, tādējādi garantējot sabiedrības dalību „Latgolys radejis“ darbā. Jo vairāk biedrībā būs biedru un jo vairāk tai būs naudas, jo radio būs neatkarīgāks no citiem investoriem.
Jau ziņots, ka biedrībai var ziedot arī ar bankas pārvedumu: konta numurs  LV62LHZB1000164129001, biedrība "LR", reģ. Nr. 40008098542. Norāde - «Latgolys radejis atspaidam».
Informācija par iestāšanos biedrībā atrodama „Latgolys radejis“ un biedrības „LR“ mājas lapā: http://lr.lv/
Biedrības valdē ir Ansis Ataols Bērziņš, Agris Bitāns, Anna Rancāne, Guntis Rasims un Imants Slišāns.

A. Bērziņš, biedrības „LR“ valdes priekšsēdētājs,
       SIA „MG Latgolas Bolss“ dalībnieks